Document ID: /roh_data/filtered/fineweb-2-filterrobots_roh.jsonl.gz/21255

Emprimas datas da test haja il concern er schon inoltrà. Ulteriurs studis e datas vegnia il concern ad inoltrar successivamain. Cun quella «examinaziun rullanta» possia Swissmedic controllar il medicament pli spert, dentant cun la segirtad e qualitad necessaria.
Paxlovid duai impedir svilups pli grevs da la malsogna tar persunas a partir da 12 onns. Il medicament cuntegna ina nova substanza cun num «Nirmatrelvir». Quella duai bloccar in encim spezial en ils virus. Quels encims sajan impurtants per la multiplicaziun dal virus.
La lubientscha per il medicament vegn il mument era examinada da l’autoritad da medicaments europeica.
Ord l'archiv da SRF
En ils Stadis Unids ha il medicament survegnì il december passà ina lubientscha d'urgenza.